આ ટ્રસ્ટસ પોતાની પાસે આવનારા નાણાં રિઅલ એસ્ટેટમાં ખાસ કરીને ઓફિસ, મોલ્સ, રહેણાંક વગેરે જેવા આવક કરી આપતા સાધનોમાં રોકાણ કરી શકશે. આ રોકાણ મારફત થનારી આવકને ટ્રસ્ટો યુનિટધારકો વચ્ચે વિતરીત કરી શકશે. મોટા કોમ્પલેકસો ઊભા કરતી રિઅલ એસ્ટેટ કંપનીઓને આ ટ્રસ્ટસ મદદરૃપ થઈ શકશે એમ એક પ્રોપર્ટી નિષ્ણાતે જણાવ્યું હતું. ટ્રસ્ટો વિકાસકો પાસે મોટા પ્રોેજેકટો સીધા ખરીદી લેશે તો વિકાસકોને તેમની બેન્ક લોન ભરપાઈ કરવાનું સરળ બની રહેશે. અનેક વિકાસકોના મોટા પ્રોજેકટો નાણાંભીડને કારણે અટવાઈ પડયા છે. ટ્રસ્ટ અમલમાં આવવા સાથે રિઅલ એસ્ટેટ ક્ષેત્રે લિક્વિડિટીમાં વધારો થશે.